Dissabte 13 de gener, abans del partit de la Superlliga masculina entre l’Urbia Voley Palma i el Voley Textil Santanderina, la Direcció Insular d’Esports del Consell de Mallorca, amb la col·laboració de l’Urbia Voley Palma i l’Institut Municipal d’Esports (IME), organitzà una diada de voleibol de la categoria aleví com a part del programa «Jugam amb l’elit».
Nines i nins del CV Bunyola, de l’escola de vòlei Costa i Llobera, del Sagrat Cor i de Sant Josep Obrer pogueren gaudir d’una experiència especial: participaren a partits i jocs a la pista central d’un escenari tan especial com és el Palau Municipal d’Esports Son Moix.
En acabar, es feren fotos amb la plantilla de l’Urbia Voley Palma i pogueren veure la victòria del conjunt mallorquí contra el Voley Textil Santanderina per 3-0, que manté l’equip mallorquí al capdavant de la classificació.
Vegeu totes les fotos
Publicat: 17/01/2018 09:01